ตอนนี้กินยาคุมแผงที่5แล้วมีเพศสัมพันธ์ตอนเม็ดที่2แล้ววันนี้ทานยาคุมเม็ดที่4เวลา21.30น. แล้วปวดท้องถ่ายตอน00.35น. อยากทราบว่าจะมีผลต่อประสิทธิภาพของยาคุมมั้ย แล้วต้องทำไง ต้องกินยาซ้ำอีกเมดหรือป่าว
สวัสดีค่ะ หากได้ทานยาคุมกำเนิดต่อเนื่องมาเป็นแผงที่ 5 แล้ว และที่ผ่านมา ได้ทานยาทุกวัน ไม่มีวันที่ลืมทาน ทานยาในเวลาใกล้เคียงกันของแต่ละวัน ไม่ได้ทานอื่นบางชนิดร่วม ไม่มีอาเจียนหลังจากทานยา ยาคุมกำเนิดก็จะช่วยป้องกันการตั้งครรภ์ได้มากกว่า 99%สำหรับการถ่ายอุจจาระหลังทานยาคุมกำเนิด หากเป็นการถ่ายที่ปกติ คือเป็นก้อน และถ่ายเพียง 1 ครั้ง ไม่ได้มีลักษณะของท้องเสีย คือไม่ได้มีอุจจาระเหลวเป็นน้ำ ไม่ได้ถ่ายหลายครั้ง ก็ไม่ได้มีผลต่อการดูดซึมและประสิทธิภาพของยาคุมกำเนิดแต่อย่างใด ดังนั้นจึงไม่จำเป็นต้องทานยาคุมซ้ำไปอีก 1 เม็ดค่ะ